ลักษณะการประกอบธุรกิจ

ความเป็นมา

บริษัท แอล.พี.เอ็น.ดีเวลลอปเมนท์ จำกัด (มหาชน) ก่อตั้งเมื่อวันที่ 21 มิถุนายน 2532
โดยเริ่มจากการรวมกลุ่มของผู้ก่อตั้ง 3 กลุ่ม ได้แก่ กลุ่มนายธีรชัย ปัญจทรัพย์ กลุ่มนายสุเมธ
เตชะไกรศรี และกลุ่มนายศิริชัย เจริญศักดิ์วัฒนา ด้วยทุนจดทะเบียน 50 ล้านบาท
เพื่อพัฒนาโครงการอาคารชุดสำนักงานแห่งแรกบน ถนนพระราม 4 ได้แก่ “อาคาร ลุมพินี
ทาวเวอร์” ความสูง 38 ชั้น ซึ่งปัจจุบันเป็นที่ตั้งสำนักงานใหญ่ของบริษัท
และได้จดทะเบียนแปลงสภาพเป็นบริษัทมหาชนเมื่อวันที่ 21 มิถุนายน 2537
ปัจจุบันบริษัทพัฒนาอสังหาริมทรัพย์โดยมุ่งเน้นการพัฒนาอาคารชุดพักอาศัยสำหรับกลุ่มลูกค้าที่มีระดับรายได้ปานกลางถึงล่าง-บน
โดยเริ่มจากการหาทำเลที่เหมาะสมตามกลยุทธ์ของบริษัท
แล้วจึงกำหนดรูปแบบการพัฒนาในด้านต่างๆ รวมถึงการบริหารการขายและการตลาด
การบริหารงานก่อสร้างภายใต้การดำเนินงานของ บริษัท ลุมพินี โปรเจคมาเนจเมนท์ เซอร์วิส
จำกัด และการบริหารชุมชนภายหลังการส่งมอบโดย บริษัท ลุมพินี พร็อพเพอร์ตี้ มาเนจเมนท์ จำกัด
โดยบริษัทอาศัย “ค่านิยมองค์กร” (Core Values)
เป็นแกนหลักในการขับเคลื่อนเพื่อก่อให้เกิดความได้เปรียบในเชิงการแข่งขัน
สำหรับโครงการอาคารชุดพักอาศัยในเบื้องต้นตามพระราชบัญญัติอาคารชุดกำหนดให้เจ้าของโครงการเป็นผู้ดำเนินการในการบริหารอาคาร
ในระยะแรกบริษัทจึงได้จัดตั้งบริษัท ลุมพินี พรอพเพอร์ตี้ มาเนจเมนท์ จำกัด
ขึ้นให้เป็นผู้รับผิดชอบงาน “บริหารอาคาร”
ซึ่งสะท้อนให้เห็นถึงนโยบายการให้ความสำคัญต่อการบริการหลังการขาย
และความรับผิดชอบต่อสิ่งแวดล้อมและสังคม ปัจจุบันแนวคิดดังกล่าวได้มีพัฒนาการจากการ
”บริหารอาคาร” โดยปรับเปลี่ยนเป็น “บริหารชุมชน”
เพื่อก่อให้เกิดคุณภาพชีวิตที่เหมาะสมต่อผู้อยู่อาศัยภายใต้แนวคิด “ชุมชนน่าอยู่”
อันเป็นตัวตนที่แท้จริงซึ่งส่งผลต่อความเชื่อมั่นที่มีต่อแบรนด์ “ลุมพินี”

บริษัท พรสันติ จำกัด เป็นบริษัทที่บริษัท แอล.พี.เอ็น.ดีเวลลอปเมนท์ จำกัด (มหาชน)
เคยเข้ารับบริหารโครงการให้เมื่อปี 2536 ต่อมาบริษัทได้ควบรวมเข้ามาเป็นบริษัทย่อย
หลังวิกฤตเศรษฐกิจในปี 2544 บริษัทได้เข้าไปร่วมทุนจัดตั้ง บริษัท แกรนด์ ยูนิตี้ ดิเวลล็อปเมนท์
จำกัด ร่วมกับบริษัท ยูนิเวนเจอร์ จำกัด (มหาชน) และบริษัท เยาววงศ์ จำกัด
โดยมีเป้าหมายในการพัฒนาโครงการอาคารสร้างค้าง และมอบหมายให้ บริษัท ลุมพินี พรอพเพอร์ตี้
มาเนจเมนท์ จำกัด เป็นผู้รับผิดชอบในการดำเนินงานด้านการบริหารการขายและการตลาด
การบริหารงานก่อสร้าง รวมทั้งบริหารอาคาร ในปลายปี 2550
ได้มีการจัดตั้งบริษัทย่อยอีกหนึ่งบริษัทคือ บริษัท ลุมพินี โปรเจค มาเนจเมนท์ เซอร์วิส จำกัด
เพื่อรองรับการขยายงานที่จะเกิดขึ้นในอนาคต โดยในปี 2552
บริษัทได้ปรับโครงสร้างการบริหารจัดการใหม่ เพื่อให้เกิดประสิทธิภาพในการดำเนินงานของกลุ่ม
โดยกำหนดให้บริษัท แอล.พี.เอ็น.ดีเวลลอปเมนท์ จำกัด (มหาชน)
มุ่งเน้นการพัฒนาอาคารชุดพักอาศัยสำหรับกลุ่มเป้าหมายที่มีรายได้ปานกลางถึงล่าง-บนบริษัท พรสันติ
จำกัด
พัฒนาอสังหาริมทรัพย์ที่มิใช่อาคารชุดพักอาศัยเพื่อปิดจุดอ่อนและลดความเสี่ยงให้กับบริษัทในระยะยาว
สำหรับบริษัท ลุมพินี โปรเจค มาเนจเมนท์ เซอร์วิส จำกัด
ถูกกำหนดให้รับผิดชอบการบริหารโครงการด้านการก่อสร้างแบบครบวงจร ส่วนบริษัท ลุมพินี
พรอพเพอร์ตี้ มาเนจเมนท์ จำกัด มีบทบาทหน้าที่ในการบริหารการตลาดและการขาย
และการบริหารชุมชนให้กับบริษัทในกลุม่
ซึ่งการกำหนดโครงสร้างการจัดการดังกล่าวจะทำให้การดำเนินงานในด้านต่างๆ
มีความคล่องตัวเกิดประสิทธิภาพ และบรรลุเป้าหมายตามกลยุทธ์ที่วางไว้

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงาน

บริษัทมีการเปลี่ยนแปลง และพัฒนาการที่สำคัญในส่วนที่เกี่ยวข้องกับการประกอบธุรกิจ
และการบริหารงานนับจากวันจัดตั้งบริษัทสรุปได้ดังนี้

  ปี 2532 จุดเริ่มต้นของธุรกิจ

  ปี 2532 •
  บริษัทถือกำเนิดขึ้นจากบุคคลหลากหลายสาขาอาชีพที่มีความมุ่งมั่นร่วมกันในการพัฒนาอสังหาริมทรัพย์ที่มีคุณภาพให้แก่สังคมไทย
  โดยก่อตั้งขึ้นเมื่อวันที่ 21 มิถุนายน 2532 ด้วยทุนจดทะเบียน 50 ล้านบาท
  และเริ่มต้นพัฒนาโครงการ “ลุมพินี ทาวเวอร์” อาคารชุดสำนักงานสูง 38 ชั้นแห่งแรกบน
  ถนนพระราม 4 ซึ่งเป็นที่ตั้งของสำนักงานใหญ่จนถึงปัจจุบัน

  ปี 2533-2536 ปรับโครงสร้างการดำเนินธุรกิจ

  ปี 2533 • นอกจากการพัฒนาโครงการแล้วระยะแรกของการดำเนินงาน
  ยังเป็นช่วงเวลาของการขยายการลงทุนและการพัฒนาการให้บริการภายใต้การดำเนินงานของบริษัทและบริษัทในเครือ
  โดยบริษัทได้ลงทุนใน บริษัท พรสันติ จำกัด เป็นจำนวนเงิน 10,000,000 บาท
  คิดเป็นสัดส่วนการลงทุนร้อยละ 20 ของทุนชำระแล้ว 50,000,000 บาท
  เพื่อพัฒนาโครงการพี.เอส.ที.คอนโดวิลล์ มูลค่าโครงการประมาณ 3,600,000,000 บาท

  ปี 2535 • จดทะเบียนจัดตั้งบริษัท ลุมพินี พรอพเพอร์ตี้ มาเนจเมนท์ จำกัด ด้วยทุนจดทะเบียน
  1,000,000 บาท โดยบริษัทเป็นผู้ถือหุ้นร้อยละ 99.88
  มีวัตถุประสงค์หลักเพื่อให้บริการด้านธุรกิจบริหารอสังหาริมทรัพย์
  โดยเฉพาะการบริหารอาคารแก่นิติบุคคลอาคารชุดของโครงการต่างๆ
  ที่บริษัทและบริษัทย่อยพัฒนาขึ้น
  เป็นการให้บริการหลังการขายและสร้างความเชื่อมั่นในคุณภาพชีวิตของลูกค้าที่ซื้อผลิตภัณฑ์ของบริษัทถือเป็นนโยบายในการสร้างความแตกต่าง
  และเป็นจุดแข็งในการแข่งขัน

  ปี 2536 • เพิ่มการลงทุนในบริษัท พรสันติ จำกัด เป็นร้อยละ 99.99 ของทุนชำระแล้ว
  200,000,000 บาท มูลค่าที่ตราไว้หุ้นละ 1,000 บาท

  ปี 2537-2539 เข้าสู่องค์กรมหาชน

  ปี 2537 • ภายในระยะเวลา 5
  ปีของการดำเนินงานบริษัทได้จดทะเบียนแปรสภาพเป็นบริษัทมหาชน เมื่อวันที่ 21 มิถุนายน 2537
  ทะเบียนเลขที่ บมจ.477
  โดยตลาดหลักทรัพย์แห่งประเทศไทยได้รับบริษัทเข้าเป็นบริษัทจดทะเบียนในตลาดหลักทรัพย์
  ใช้ชื่อหลักทรัพย์ว่า “LPN” และได้ออกหุ้น สามัญเพิ่มทุนจำนวน 9.2 ล้านหุ้น
  เพื่อจัดสรรให้แก่ประชาชนทั่วไปโดยมีมูลค่าที่ตราไว้หุ้นละ 10 บาท และราคาเสนอขายต่อหุ้น 64
  บาท ซึ่งต่อมาได้เพิ่มทุนเป็น 460 ล้านบาท เมื่อวันที่ 4 พฤศจิกายน 2537

  • ร่วมลงทุนในบริษัท Elec & Eltek (Guangzhou) Real Estate Development Ltd.
  ซึ่งเป็นบริษัทพัฒนาอสังหาริมทรัพย์ในประเทศฮ่องกงเป็นจำนวนเงิน 12,720,000 บาท
  คิดเป็นสัดส่วนร้อยละ 10 ของทุนชำระแล้ว

  ปี 2539 • ร่วมลงทุนในบริษัท เอ็น.ที.เอ็น.คอนกรีต จำกัด
  ซึ่งประกอบธุรกิจประเภทวัสดุก่อสร้าง เป็นจำนวนเงิน 10,200,000 บาท หรือ 1,020,000
  หุ้น คิดเป็นร้อยละ 51 ของทุนจดทะเบียน หรือมูลค่าที่ตราไว้หุ้นละ 10 บาท

  • บริษัทลงนามในสัญญากู้เงินตราต่างประเทศกับธนาคารชั้นนำ 5 แห่งของประเทศสิงคโปร์
  เป็นยอดเงินรวม 20,000,000 เหรียญ อายุสัญญา 3 ปี ในอัตราดอกเบี้ย SIBOR +1.20
  เพื่อนำมาใช้พัฒนาโครงการแอล.พี.เอ็น.สุขุมวิท ทาวเวอร์

  ปี 2540 เผชิญวิกฤติเศรษฐกิจ

  • บริษัทประสบปัญหาจากวิกฤตเศรษฐกิจ และผลกระทบจากอัตราแลกเปลี่ยน

  • ขยายงานบริการของบริษัท ลุมพินี พรอพเพอร์ตี้ มาเนจเมนท์ จำกัด
  เนื่องจากเล็งเห็นช่องว่างของตลาดในช่วงของภาวะซบเซาทางเศรษฐกิจและเพื่อเป็นการรักษาบุคลากร
  จึงได้ขยายส่วนงานบริการต่างๆ ขึ้นรองรับความต้องการของตลาด เช่น
  งานบริการระบบรักษาความปลอดภัย บริการรักษาความสะอาด งานซ่อมบำรุงระบบปรับอากาศ
  เป็นต้น

  • ปรับโครงสร้างองค์กรและพัฒนาประสิทธิภาพของบุคลากรเพื่อให้สอดคล้องกับภาวะเศรษฐกิจ
  นายจำลอง รัตนกุลเสรีเริงฤทธิ์ ขอลาออกจากประธานกรรมการ เนื่องจากปัญหาสุขภาพ
  และนายพงส์ สารสิน ขอลาออกจากกรรมการ
  เนื่องจากภารกิจในขณะนั้นทำให้ไม่สามารถให้เวลาได้เต็มที่ คณะกรรมการจึงได้เรียนเชิญ
  นายโมรา บุณยผล เข้าดำรงตำแหน่งประธานกรรมการแทน

  ปี 2542 ปรับโครงสร้างหนี้ได้สำเร็จพร้อมดำเนินธุรกิจ

  ปี 2542 • เมื่อวันที่ 26 กรกฎาคม 2542 บริษัทได้แต่งตั้งบริษัท คาเธ่ย์ แอสเซท แมเนจเมนท์
  จำกัด เป็น ที่ปรึกษาในการปรับปรุงโครงสร้างหนี้
  และการเพิ่มทุนจดทะเบียนของบริษัทโดยร่วมกันกำหนดแนวทางในการเจรจาปรับปรุงโครงสร้างหนี้กับเจ้าหนี้ทุกรายรวมถึงการวางแผนงานเพิ่มทุนจดทะเบียนของบริษัท

  • ที่ประชุมคณะกรรมการบริษัท แอล.พี.เอ็น.ดีเวลลอปเมนท์ จำกัด (มหาชน)
  ได้จัดให้มีการประชุมวิสามัญผู้ถือหุ้นครั้งที่ 1/2542 เมื่อวันที่ 4 ตุลาคม 2542 ณ
  ห้องประชุมใหญ่ของบริษัทเพื่อพิจารณาเรื่องการเพิ่มทุนจดทะเบียนของบริษัทจากเดิม
  460,000,000 บาท เป็น 3,983,000,000 บาท
  โดยการออกหุ้นใหม่เป็นหุ้นสามัญเพื่อการเพิ่มทุนจำนวน 352,300,000 หุ้น มูลค่าที่ตราไว้หุ้นละ
  10 บาท รวมจำนวน 3,523,000,000 บาท

  • ที่ประชุมคณะกรรมการบริษัท เมื่อวันที่ 15 พฤศจิกายน 2542
  มีมติเป็นเอกฉันท์ให้บริษัทขายเงินลงทุนในหุ้นของบริษัท เอ็น.ที.เอ็น.คอนกรีต จำกัด
  ในมูลค่าหุ้นละ 0.01 สืบเนื่องมาจากภาวะเศรษฐกิจซบเซาในขณะนั้นทำให้บริษัท
  เอ็น.ที.เอ็น.คอนกรีต จำกัด
  ซึ่งดำเนินธุรกิจการค้าวัสดุก่อสร้างต้องประสบภาวะขาดทุนและส่วนของผู้ถือหุ้นติดลบ อีกทั้งบริษัท
  เอ็น.ที.เอ็น.คอนกรีต จำกัดไม่สามารถสนับสนุนการดำเนินงานของบริษัทได้

  • บริษัทสามารถเจรจาปรับปรุงโครงสร้างหนี้กับเจ้าหนี้สถาบันการเงินในปี 2542
  คิดเป็นมูลหนี้ทั้งสิ้น 3,132,610,000 บาท
  และสามารถสรุปแนวทางการปรับปรุงโครงสร้างหนี้ส่วนที่เหลือในมูลหนี้ประมาณ 170
  ล้านบาทเรียบร้อยในเดือนกุมภาพันธ์ 2543
  จึงถือได้ว่าบริษัทสามารถทำการปรับปรุงโครงสร้างหนี้ได้ทั้งหมดในมูลหนี้รวมทั้งสิ้น
  3,305,930,000 บาท

  ปี 2544 บริษัทผู้สร้างตำนานอาคารชุดพักอาศัยใจกลางเมือง

  ปี 2544 • เดือนพฤศจิกายน 2544 บริษัทได้ตกลงทำสัญญาร่วมทุนกับบริษัท ยูนิเวนเจอร์ จำกัด
  (มหาชน) บริษัท แสนสิริ จำกัด (มหาชน) และบริษัท เยาววงศ์ จำกัด โดยได้จัดตั้งบริษัท
  แกรนด์ ยูนิตี้ ดิเวลล็อปเมนท์ จำกัด ขึ้นเพื่อพัฒนาโครงการวอเตอร์คลิฟ
  ซึ่งเป็นโครงการอาคารชุดพักอาศัยสร้างค้าง บนถนนรัชดา-พระราม 3 ที่หยุดดำเนินการตั้งแต่ปี
  2540 เนื่องจากวิกฤติเศรษฐกิจ
  โดยบริษัทร่วมทุนดังกล่าวได้เข้าฟื้นฟูและพัฒนาโครงการใหม่ภายใต้ชื่อ “ลุมพินี เพลส
  วอเตอร์คลิฟ” โดยมีบริษัท แอล.พี.เอ็น.ดีเวลลอปเมนท์ จำกัด (มหาชน)
  เป็นผู้รับผิดชอบด้านการบริหารการขายและการตลาด
  การบริหารงานก่อสร้างรวมถึงการเจรจากับกลุ่มผู้ซื้อเดิม

  ปี 2545 ปรับทุนจดทะเบียนเพื่อความมั่นคงของฐานะการเงิน

  ปี 2545 • อนุมัติการลดทุนจดทะเบียนจาก 3,983,000,000 บาท เป็น 460,000,000 บาท
  โดยเป็นการลดส่วนของหุ้นที่ยังไม่ได้นำออกจำหน่าย และเพิ่มทุนจดทะเบียน จำนวน
  750,000,000 บาท คิดเป็นทุนจดทะเบียนรวม 1,210,000,000 บาท
  พร้อมกับการแก้ไขเพิ่มเติมหนังสือบริคณห์สนธิให้สมบูรณ์สอดคล้องกัน

  • เพิ่มทุนจำนวน 750,000,000 บาท โดยเป็นการออกหุ้นสามัญ 75,000,000 หุ้น แบ่งเป็น

(1) 27.6 ล้านหุ้น สำหรับผู้ถือหุ้นเดิมในสัดส่วน 5 หุ้นเดิมมีสิทธิซื้อ 3 หุ้นใหม่

(2) 29.9 ล้านหุ้น สำหรับการใช้สิทธิแปลงใบสำคัญแสดงสิทธิเป็นหุ้นสามัญ
    โดยใบสำคัญแสดงสิทธิจำนวน 29,900,000 หน่วย แบ่งเป็น

1.  ใบสำคัญแสดงสิทธิจำนวน 27,600,000 หน่วย
    จัดสรรแก่ผู้ถือหุ้นเดิมที่ใช้สิทธจองซื้อหุ้นสามัญเพิ่มทุนในอัตราส่วน 1 หุ้นใหม่ต่อ 1
    หน่วยใบสำคัญแสดงสิทธิ

1.  ใบสำคัญแสดงสิทธิจำนวน 2,300,000 หน่วย จัดสรรแก่กรรมการและพนักงาน บริษัท
    จำนวนไม่เกิน 35 ราย

(3) 17.5 ล้านหุ้น สำหรับการแปลงหนี้เป็นทุนของธนาคารกรุงไทย จำกัด (มหาชน)

(4) บริษัทได้แต่งตั้งบริษัท ยูไนเต็ด แอ็ดไวเซอร์รี่ เซอร์วิส จำกัด
    เป็นที่ปรึกษาในการเพิ่มทุนจดทะเบียนของบริษัท

  ปี 2546-2547 ปรับกลยุทธ์ไปสู่ความเป็นมืออาชีพ

  ปี 2547 • ที่ประชุมใหญ่สามัญผู้ถือหุ้นประจำปี 2547 ซึ่งจัดประชุมเมื่อวันที่ 7 เมษายน 2547
  มีมติให้เปลี่ยนแปลงมูลค่าหุ้นที่ตราไว้จากเดิมหุ้นละ 10 บาท เป็นหุ้นละ 1 บาท
  ทำให้จำนวนหุ้นของบริษัทเพิ่มขึ้นจากเดิม 121,000,000 หุ้น เป็น 1,210,000,000 หุ้น
  นอกจากนี้ยังได้อนุมัติการเพิ่มทุนจดทะเบียนจำนวน 276,706,550 หุ้น มูลค่าที่ตราไว้หุ้นละ 1
  บาท รวมเป็นทุนจดทะเบียนทั้งสิ้น 1,486,706,550 บาท แบ่งเป็นหุ้นสามัญ 1,486,706,550
  หุ้น มูลค่าหุ้นละ 1 บาท

  • บริษัทเพิ่มสัดส่วนการถือหุ้นในบริษัทแกรนด์ ยูนิตี้ ดิเวลล็อปเมนท์ จำกัด จากร้อยละ 25
  เป็นร้อยละ 33.33

  ปี 2548-2549 ผู้นำในธุรกิจพัฒนาอสังหาริมทรัพย์ด้านอาคารชุดพักอาศัย

  ปี 2549 • ที่ประชุมใหญ่สามัญผู้ถือหุ้นประจำปี 2549 ซึ่งจัดประชุมเมื่อวันที่ 25 เมษายน 2549
  มีมติอนุมัติลดทุนจดทะเบียนจาก 1,486,706,550 บาท เป็น 1,475,698,768 บาท
  โดยตัดหุ้นสามัญส่วนที่เหลือจากการสำรองไว้เพื่อรองรับการใช้สิทธิในการแปลงใบสำคัญแสดงสิทธิจำนวน
  11,007,782 หุ้น มูลค่าหุ้นละ 1 บาท และอนุมัติแก้ไขหนังสือบริคณห์สนธิ ข้อ 4 ของบริษัท
  เพื่อให้สอดคล้องกับการลดทุนจดทะเบียน

  ปี 2550-2552 จาก "ชุมชนน่าอยู่" สู่วิสัยทัศน์ในระยะที่ 3 เพื่อการพัฒนาเชิงคุณภาพ

  ปี 2550 • บริษัทได้เปลี่ยนแปลงนโยบายการร่วมลงทุนในบริษัท แกรนด์ ยูนิตี้ ดิเวลล็อปเมนท์
  จำกัด โดย ลดสัดส่วนการถือหุ้นลงจากเดิมร้อยละ 33.33 เป็นร้อยละ 20
  ของทุนจดทะเบียนเรียกชำระแล้ว และได้จัดตั้งบริษัท ลุมพินี โปรเจค มาเนจเมนท์ เซอร์วิส
  จำกัด ขึ้นเพื่อดำเนินการเรื่องการบริหารโครงการอสังหาริมทรัพย์แบบครบวงจร

  ปี 2551 • เนื่องจากวิกฤติสินเชื่ออสังหาริมทรัพย์ด้อยคุณภาพ (Subprime)
  ที่เกิดขึ้นในประเทศสหรัฐอเมริกา และสถานการณ์ทางการเมืองของประเทศไทยในช่วงปลายปี
  2551 มีผลกระทบต่อตลาดเงินในประเทศ และก่อให้เกิดความผันผวนในตลาดหลักทรัพย์
  สำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
  ได้ส่งเสริมให้บริษัทจดทะเบียน จัดโครงการซื้อหุ้นคืน (Treasury Stocks)
  เพื่อสร้างความเชื่อมั่นให้แก่นักลงทุนดังนั้นที่ประชุมคณะกรรมการบริษัท
  แอล.พี.เอ็น.ดีเวลลอปเมนท์ จำกัด (มหาชน) ครั้งที่ 6/2551 เมื่อวันที่ 9 ตุลาคม 2551
  จึงได้มีมติอนุมัติโครงการซื้อหุ้นคืนเนื่องจากราคาหุ้นในตลาดช่วงนั้นต่ำกว่าปัจจัยพื้นฐานของบริษัท
  โดยกำหนดวงเงินที่จะใช้ในการซื้อคืนเป็นจำนวนเงิน 200.00 ล้านบาท
  โดยมีจำนวนหุ้นที่จะซื้อคืนประมาณ 62 ล้านหุ้น คิดเป็นร้อยละ 4.20
  ของหุ้นที่จำหน่ายแล้วทั้งหมดคือ 1,475,698,768 หุ้น
  และเป็นการซื้อเฉพาะในตลาดหลักทรัพย์แห่งประเทศไทยเท่านั้น โดยมีระยะเวลาตั้งแต่วันที่ 24
  ตุลาคม 2551 ถึงวันที่ 23 เมษายน 2552

  ปี 2552 • ตามมติคณะกรรมการบริษัทที่ให้จัดทำโครงการซื้อหุ้นคืน (Treasury Stocks)
  เมื่อปี 2551 นั้น บริษัทได้ซื้อหุ้นคืนจำนวนทั้งสิ้น 8,146,300 หุ้น ในราคาเฉลี่ย 2.19
  บาทต่อหุ้น คิดเป็นจำนวนเงินทั้งสิ้น 17,841,198 บาท
  และได้ขายหุ้นซื้อคืนจำนวนดังกล่าวระหว่างวันที่ 3-11 ธันวาคม 2552 ในราคาเฉลี่ย 7.01
  บาทต่อหุ้น คิดเป็นจำนวนเงินรวม 57,103,415 บาท ซึ่งบริษัทได้กำไรจากการขายหุ้น
  ซื้อคืนเป็นจำนวนเงินทั้งสิ้น 39,262,226 บาท

[]ผลประกอบการที่เป็นที่ยอมรับจากหน่วยงานต่างๆ

  ปี 2547 • บริษัทได้รับเชิญจากตลาดหลักทรัพย์แห่งประเทศไทยเข้าร่วมงาน “Thailand
  Focus 2004” ระหว่างวันที่ 20-23 กันยายน 2547 ณ โรงแรมโฟร์ซีซั่น ถนนราชดำริ
  กรุงเทพมหานคร เพื่อนำเสนอผลประกอบการ นโยบาย ทิศทาง กลยุทธ์
  และแผนการดำเนินธุรกิจของบริษัท ทั้งในรูปแบบของการนำเสนอข้อมูลแบบ Corporate
  Presentation และแบบ One on One กับผู้บริหารระดับสูงของกองทุน ผู้จัดการกองทุน
  และผู้ลงทุนสถาบันชั้นนำจากต่างประเทศ

  ปี 2548 • บริษัทได้รับการจัดอันดับหลักทรัพย์อยู่ในดัชนี SET Index 100
  ของตลาดหลักทรัพย์แห่งประเทศไทย ซึ่งประกาศในวันที่ 18 เมษายน 2548
  ซึ่งเป็นดัชนีที่ใช้วัดระดับราคาของหลักทรัพย์เพื่อสนับสนุนให้เกิดการกระจายการลงทุนไปสู่บริษัทขนาดกลางมากยิ่งขึ้น
  โดยใช้เกณฑ์ด้านขนาดสภาพคล่อง การกระจายหุ้น
  มีมูลค่าตามราคาตลาดเฉลี่ยต่อวันในตลาดหลักทรัพย์สูงสุดย้อนหลัง 12 เดือน
  และเป็นบริษัทที่จดทะเบียนไม่น้อยกว่า 6 เดือน รวมทั้งมีสัดส่วนการกระจายให้ผู้ถือหุ้นรายย่อย
  (Free-float) มากกว่าร้อยละ 20

  • เดือนตุลาคม 2548 โครงการพี.เอส.ที.ซิตี้โฮม อาคารชุดพักอาศัยสูง 29
  ชั้นของบริษัทชนะการประกวดลำดับที่ 3 ในโครงการแมกไม้มิ่งเมือง ระดับหน้าบ้านน่ามอง
  ประเภทร่มรื่นพรรณพฤกษาอาคารใหญ่ ณ สำนักงานเขตยานนาวา
  ซึ่งเป็นนโยบายในการให้ความสำคัญกับการสร้างสิ่งแวดล้อมที่ดีให้เกิดขึ้นในโครงการต่างๆ

  • บริษัทได้รับการจัดอันดับให้บริษัทเป็น 1 ใน 93 บริษัทจดทะเบียนในตลาดหลักทรัพย์ในปี 2548
  ที่ได้รับการประเมินผลการดำเนินงานด้านการกำกับดูแลกิจการดีเด่นในกลุ่ม Top Quartile
  จากการประเมินโดยสมาคมส่งเสริมสถาบันกรรมการบริษัทไทย (IOD)
  และเป็นการจัดอันดับในกลุ่ม Top Quartile เป็นปีที่ 3 ติดต่อกัน

  ปี 2549 • บริษัทได้รับการจัดอันดับจากสมาคมส่งเสริมสถาบันกรรมการบริษัทไทย (IOD)
  ให้เป็นบริษัทที่มีการกำกับดูแลกิจการในระดับ 4 ตราสัญลักษณ์
  ซึ่งได้ดำเนินงานตามหลักธรรมาภิบาล ที่มุ่งเน้นการเปิดเผยข้อมูลต่อผู้ลงทุน ผู้ถือหุ้น
  และบุคคลทั่วไปอย่างโปร่งใสมาตลอด โดยมีคะแนนเฉลี่ย 80-89 จากคะแนนเต็ม 100
  โดยปีนี้นับเป็นปีที่ 4 ที่ บริษัทได้รับการสำรวจด้านการกำกับดูแลกิจการที่ดี
  โดยมีบรรษัทภิบาลแห่งชาติรับรองในฐานะเป็นบริษัทจดทะเบียนหลักทรัพย์ในอันดับดีมาก

  • บริษัทได้รับประกาศเกียรติคุณจาก คุณภัทรียา เบญจพลชัย กรรมการผู้จัดการ
  ตลาดหลักทรัพย์แห่งประเทศไทยในโอกาสที่บริษัทติด 1 ใน 3
  ของบริษัทที่ได้รับการเสนอชื่อเข้าชิงรางวัล SET AWARDS 2006 ประเภท Best
  Performance ในหมวด Property & Construction ซึ่งเป็นผลมาจากการดำเนินงาน
  ที่มุ่งสร้างการเติบโตที่ยั่งยืนและสร้างผลตอบแทนที่ดีให้แก่ผู้ถือหุ้น
  โดยเกณฑ์การตัดสินรางวัลพิจารณาจากฐานะการเงินและผลการดำเนินงานรวมถึงการปฏิบัติตามข้อกำหนดเรื่องการเปิดเผยข้อมูลของตลาดหลักทรัพย์แห่งประเทศไทย
  และสภาพคล่องของหลักทรัพย์

  ปี 2550 • บริษัทได้รับเชิญจากตลาดหลักทรัพย์แห่งประเทศไทย เข้าร่วมงาน “Thailand
  Focus 2007” ระหว่างวันที่ 12-14 กันยายน 2550 ณ โรงแรมพลาซ่า แอททินี ถนนวิทยุ
  กรุงเทพมหานคร เพื่อนำเสนอผลประกอบการ นโยบาย ทิศทาง กลยุทธ์
  และแผนการดำเนินธุรกิจของบริษัท ในรูปแบบ One on One meeting
  กับผู้บริหารระดับสูงของกองทุน ผู้จัดการกองทุน นักวิเคราะห์หลักทรัพย์
  และผู้ลงทุนสถาบันชั้นนำจากต่างประเทศ

  ปี 2551 • บริษัทได้รับรางวัลประกาศเกียรติคุณจากสำนักงานคณะกรรมการคุ้มครองผู้บริโภค
  สำนักนายกรัฐมนตรี (สคบ) ในฐานะ “ผู้ประกอบธุรกิจอสังหาริมทรัพย์ที่ดีประจำปี 2550-2551”
  ซึ่งเป็นโครงการที่สำนักงานคณะกรรมการผู้บริโภคได้จัดขึ้น
  โดยมีวัตถุประสงค์เพื่อให้ผู้ประกอบธุรกิจมีจริยธรรมและความรับผิดชอบต่อสังคม

  • นิตยสาร Forbes Asia ฉบับเดือนกันยายน 2551 ได้คัดเลือกให้บริษัทเป็น 1 ใน “200
  Best Under A Billion”
  ซึ่งทำการสำรวจบริษัทจดทะเบียนในตลาดหลักทรัพย์ในภูมิภาคเอเชียแปซิฟิก จำนวน 24,155
  แห่ง ที่มีรายได้ต่ำกว่า 1,000.00 ล้านเหรียญสหรัฐ
  และมีผลการดำเนินงานโดดเด่นอย่างต่อเนื่อง โดยมีบริษัทไทยได้รับรางวัลดังกล่าวเพียง 7
  บริษัทเท่านั้น

  •
  บริษัทได้รับการจัดอันดับจากสมาคมส่งเสริมสถาบันกรรมการบริษัทไทยให้เป็นบริษัทที่มีการกำกับดูแลกิจการในระดับ
  4 ตราสัญลักษณ์เป็นปีที่ 5 ติดต่อกันด้วยการดำเนินงานตามหลักธรรมาภิบาล
  ที่มุ่งเน้นการเปิดเผยข้อมูลต่อนักลงทุน ผู้ถือหุ้น และบุคคลทั่วไปอย่างโปร่งใสมาโดยตลอด

การประกอบธุรกิจ

ภาพรวมการประกอบธุรกิจของบริษัท บริษัทย่อย บริษัทร่วม

ตลอดเวลากว่า 2 ทศวรรษที่บริษัทดำเนินธุรกิจในการพัฒนาอสังหาริมทรัพย์
โดยยึดหลักของความสมดุลในการดำเนินการ ซึ่งมีพัฒนาการมาโดยลำดับ
อันเกิดจากการศึกษาวิจัยพฤติกรรมและความต้องการของผู้บริโภคในการพัฒนาผลิตภัณฑ์ให้สอดคล้องกับความต้องการ
พร้อมทั้งให้ความสำคัญกับการบริการโดยเฉพาะการบริการหลังการขายอันได้แก่
“การบริหารอาคารภายหลังการส่งมอบ” ซึ่งเป็นที่มาของแบรนด์ “ลุมพินี”
ที่ได้รับการยอมรับในปัจจุบันโดยสามารถแบ่งพัฒนาการที่สำคัญออกเป็นระยะดังนี้

  ปี 2532-2541 • ผู้พัฒนาอสังหาริมทรัพย์แบบครบวงจร
  โดยมีการพัฒนาโครงการในหลากหลายรูปแบบ ทั้งอาคารชุดสำนักงาน อาคารชุดพักอาศัย
  มินิออฟฟิศ เขตอุตสาหกรรมขนาดย่อม รวมถึงโครงการจัดสรรย่านชานเมือง โดยโครงการต่างๆ
  ส่วนมากมักเป็นอาคารสูงตั้งอยู่ใจกลางเมืองจนบริษัทได้รับการขนานนามว่าเป็น
  “ผู้ชำนาญด้านอาคารสูง” (High Rise Expertise)
  โดยกลยุทธ์ในช่วงแรกเน้นการพัฒนาโครงการโดยการบุกเบิกทำเลใหม่ๆ
  ในบริเวณที่มีความหนาแน่นสูง การคมนาคมสะดวกใกล้ทางขึ้น-ลงทางด่วน (Blue Ocean
  Strategy) เช่น บริเวณถนนพระราม 4 และถนนพระราม 3
  โดยบริษัทได้จัดตั้งบริษัทย่อยขึ้นด้วยทุนจดทะเบียน 1,000,000
  บาทเพื่อให้บริการด้านธุรกิจบริหารอสังหาริมทรัพย์
  โดยเฉพาะการบริหารอาคารแก่นิติบุคคลอาคารชุดของโครงการต่างๆ ที่บริษัทพัฒนา
  และยังมีการร่วมลงทุนในบริษัท พรสันติ จำกัด
  เพื่อพัฒนาโครงการพี.เอส.ที.ในระยะต่อมาได้มีการเพิ่มการลงทุนจนปัจจุบัน บริษัท พรสันติ
  จำกัด ถือเป็นหนึ่งในบริษัทย่อยของบริษัท

  ปี 2542-2546 • หลังจากปรับโครงสร้างหนี้แล้วเสร็จ
  บริษัทได้เริ่มกลับมาพัฒนาโครงการอีกครั้งหนึ่งโดยอาศัยโอกาศทางการตลาดที่มีอยู่ในขณะนั้นด้วยการสร้างกระแสความนิยม
  “ซิตี้คอนโด” หรือ คอนโดมิเนียมในราคาล้านต้นๆ ภายใต้แบรนด์ “ลุมพินี”
  สำหรับผู้มีรายได้ระดับปานกลาง
  ในขณะที่ผู้ประกอบการรายอื่นเลือกพัฒนาโครงการแนวราบสำหรับกลุ่มลูกค้าผู้มีรายได้ระดับบนซึ่งส่วนใหญ่เป็น
  “บ้านสร้างเสร็จก่อนขาย” ตามกระแสของตลาดในขณะนั้น
  ซึ่งบริษัทประสบความสำเร็จในการปิดการขายในทุกโครงการที่เปิดตัวในขณะนั้น
  โดยสามารถปิดการขายทั้งโครงการภายในระยะเวลาอันสั้น ซึ่งส่งผลให้บริษัทเติบโตมาตามลำดับ
  จนได้รับความเชื่อมั่นจากตลาดในฐานะผู้นำด้านการพัฒนาอาคารชุดพักอาศัยในเมือง
  โดยปัจจัยที่นำมาซึ่งความสำเร็จอย่างต่อเนื่องประกอบไปด้วยกลยุทธ์ทางการตลาดอันได้แก่
  การกำหนดกลุ่มเป้าหมายแบบเฉพาะเจาะจง (Focus Strategy)
  ความแตกต่างของผลิตภัณฑ์จากจากคู่แข่ง (Product Differentiation) ภายใต้แนวคิด
  “LPN Design” ที่มีประโยชน์ใช้สอยครบถ้วนภายใต้พื้นที่ห้องชุดขนาด 30
  ตร.ม.สำหรับห้องชุดแบบสตูดิโอและขนาด 60 ตร.ม.สำหรับห้องชุดแบบ 2
  ห้องนอนที่ได้พัฒนามาอย่างต่อเนื่อง ความแตกต่างทางด้านการบริการ (Service
  Differentiation) อันได้แก่ “การบริหารอาคารชุด” ซึ่งถือเป็นการบริการหลังการขาย
  โดยในระยะหลังได้มีการปรับเปลี่ยนแนวคิดมาเป็น “การบริหารชุมชน” ตามกลยุทธ์
  “ชุมชนน่าอยู่” และปัจจัยสุดท้ายคือ ความรวดเร็วในการก่อสร้าง (Speed)
  โดยบริษัทสามารถส่งมอบห้องชุดให้แก่ผู้ซื้อได้ภายในระยะเวลาเพียง 1 ปี เดือนพฤศจิกายน
  2544 บริษัทได้ร่วมทุนกับอีก 3 บริษัท จัดตั้งบริษัท แกรนด์ ยูนิตี้ ดิเวลล็อปเมนท์ จำกัด
  ขึ้นเพื่อพัฒนาโครงการอาคารชุดพักอาศัยสร้างค้างเนื่องจากวิกฤติเศรษฐกิจ
  โดยโครงการแรกที่เข้าฟื้นฟูได้แก่ “โครงการลุมพินี เพลส วอเตอร์คลิฟ” โดยมีบริษัท
  แอล.พี.เอ็น.ดีเวลลอปเมนท์ จำกัด (มหาชน)
  เป็นผู้รับผิดชอบด้านการบริหารการขายและการตลาด
  การบริหารงานก่อสร้างรวมถึงการเจรจากับกลุ่มผู้ซื้อเดิม

  ปี 2547 • เริ่มขยายการพัฒนาอาคารชุดพักอาศัยจากโครงการความสูงไม่เกิน 9 ชั้น
  เป็นการพัฒนาโครงการในความสูงระดับกลาง (Medium Rise Condominium) ประมาณ 20
  ชั้น เพื่อให้เกิดความคุ้มค่าเชิงเศรษฐกิจและลดข้อจำกัดในการจัดซื้อที่ดิน
  และได้มีการพัฒนากระบวนการก่อสร้างร่วมกับพันธมิตรรับเหมาก่อสร้างจนสามารถดำเนินงานก่อสร้างให้แล้วเสร็จภายใน
  1 ปีเช่นเดียวกับอาคารความสูงไม่เกิน 9 ชั้นในขณะที่ยังคงรักษาคุณภาพ
  และส่งมอบให้กับลูกค้าได้ตามกำหนดเวลา

  ปี 2548 • ขยายขนาดของการพัฒนาจากการพัฒนาอาคารชุพักอาศัยเป็นการพัฒนา
  “ชุมชนเมืองขนาดย่อม” (Small Size Township) ที่มี “ลุมพินี วิลล์ ศูนย์วัฒนธรรม”
  เป็นโครงการนำร่อง
  โดยจัดเป็นโครงการขนาดใหญ่ที่ประกอบไปด้วยอาคารหลายอาคารในโครงการเดียวกัน
  และมีห้องชุดเป็นจำนวนมาก
  จึงเปรียบเสมือนชุมชนเมืองขนาดย่อมที่มีสิ่งอำนวยความสะดวกครบครัน
  ทั้งภายในและภายนอกโครงการ ภายใต้แนวคิด “Total Solution Services”

  ปี 2549-2551 • ต่อยอดแบรนด์ “ลุมพินี เซ็นเตอร์”
  โครงการอาคารชุดพักอาศัยสำหรับผู้มีรายได้ระดับล่าง-บนด้วยการพัฒนาแบรนด์ “ลุมพินี
  คอนโดทาวน์” ด้วยนโยบายในการสร้างที่อยู่อาศัยหลังแรกและชุมชนคุณภาพให้กับกลุ่มเป้าหมาย
  ที่ต้องการที่พักอาศัยเป็นของตนเองซึ่งได้เปิดตัวโครงการแรกเมื่อต้นปี 2550
  บริเวณถนนรามคำแหงภายใต้ชื่อ “ลุมพินี คอนโดทาวน์ บดินทรเดชา-รามคำแหง”
  โดยปัจจุบันลูกค้าได้เข้าอยู่อาศัยภายใต้การบริหารจัดการ “ชุมชนน่าอยู่”
  เพื่อการพัฒนาคุณภาพชีวิตที่ดี ทั้งด้านสิ่งแวดล้อมและสังคม
  มีสิ่งอำนวยความสะดวกและการบริการที่สมบูรณ์พร้อมภายในโครงการ ได้รับความอบอุ่น ปลอดภัย
  เพื่อสร้างความสุขที่แท้จริงจากการอยู่อาศัย ซึ่งบริษัทจะใช้แบรนด์ “ลุมพินี คอนโดทาวน์”
  เป็นเรือธงในการพัฒนา

  ปี 2552 • เดินหน้าพัฒนาโครงการภายใต้แบรนด์ “คอนโดทาวน์”
  อย่างต่อเนื่องหลังจากที่มีโครงการภายใต้แบรนด์ดังกล่าวแล้วเสร็จ 3 โครงการ
  โดยมีการเปิดตัวโครงการ “ลุมพินี คอนโดทาวน์ รามอินทรา-นวมินทร์”
  ที่เป็นอาคารสูงเป็นครั้งแรกในช่วงปลายไตรมาส 2
  อีกทั้งยังมีการพัฒนาผลิตภัณฑ์ใหม่ซึ่งยังคงคุณค่าภายใต้แนวคิด “LPN Design” ได้แก่ห้องชุดแบบ
  1 ห้องนอนขนาด 25
  ตร.ม.โดยได้รับการตอบรับที่ดีเช่นเคยท่ามกลางภาวะวิกฤติเศรษฐกิจแสดงให้เห็นถึงความเชื่อมั่นของตลาดที่มีต่อแบรนด์
  “ลุมพินี” ในช่วงปลายไตรมาส 4 บริษัทได้ทำการเปิดตัวโครงการ 2
  โครงการสุดท้ายของปีโดยหนึ่งในโครงการนั้นคือ “ลุมพินี พาร์ค ปิ่นเกล้า”
  ซึ่งเป็นแบรนด์เฉพาะกิจเพื่อแสดงให้เห็นถึงคุณค่าของผลิตภัณฑ์ที่บริษัทมุ่งมั่นในการพัฒนาอย่างต่อเนื่อง
  โดยในโครงการนี้ประกอบด้วยพื้นที่สวนขนาดใหญ่เนื้อที่มากกว่า 4 ไร่ภายใต้ชื่อ “สวนรวมใจ”
  ที่มุ่งหมายให้เป็นพื้นที่พักผ่อนหย่อนใจสำหรับผู้อยู่อาศัยในโครงการและเป็นศูนย์รวมของการทำกิจกรรมต่างๆเพื่สร้างวัฒนธรรมอันดีงามในการอยู่อาศัยร่วมกัน
  และเป็นอีกคั้รงหนึ่งที่บริษัทสร้างนวัตกรรมในการเปิดตัวอาคารชุดพักอาศัยด้วยการก่อสร้าง
  “สวนรวมใจ”
  ให้แล้วเสร็จก่อนการเปิดขายเพื่อให้ผู้ซื้อสัมผัสได้ถึงคุณค่าของผลิตภัณฑ์ที่บริษัทมุ่งมั่นสรรค์สร้างและส่งมอบ

การบริหารตราผลิตภัณฑ์หรือแบรนด์ “ลุมพินี”

ตราผลิตภัณฑ์หรือแบรนด์ซึ่งเป็นทรัพย์สินที่ไม่มีตัวตน (Intangible Asset)
ที่ทุกบริษัทให้ความสำคัญมุ่งมั่นที่จะสร้าง รักษา และสื่อสารให้เข้าถึงกลุ่มเป้าหมาย
ท่ามกลางสภาวะการแข่งขันที่ทวีความรุนแรงแบรนด์ที่ประสบความสำเร็จส่วนใหญ่มีตัวตนที่แตกต่างอย่างชัดเจน
(Identity)
โดยแบรนด์เหล่านั้นมักมีพันธะสัญญาต่อผู้บริโภคในการส่งมอบผลิตภัณฑ์หรือบริการที่เหนือความคาดหมายโดยมี
“วัฒนธรรมหรือค่านิยมองค์กร”เป็นแรงผลักดันในการสร้างคุณค่า
และจริยธรรมในการดำเนินธุรกิจเป็นเครื่องกำกับ
การทุ่มงบประมาณในการโฆษณาประชาสัมพันธ์เพื่อสร้างการรับรู้ในระยะสั้นเพื่อหวังผลเพียงยอดขายโดยขาดสำนึกรับผิดชอบอาจไม่บรรลุผลในยุคของสังคมข่าวสารและเทคโนโลยีอินเตอร์เนตที่ผู้บริโภคมีความรู้ความเข้าใจและตระหนักในสิทธิ
บริษัทได้เล็งเห็นความสำคัญในข้อนี้จึงกำหนดแนวทางในการสร้างและบริหารแบรนด์ที่มาจากการลงมือปฏิบัติจนเกิดการรับรู้และความเชื่อมั่นก่อเป็นความผูกพันและการบอกต่อ
บริษัทหลีกเลี่ยงที่จะใช้งบประมาณจำนวนมากในการโฆษณาประชาสัมพันธ์เพื่อสร้างการรับรู้โดยปารศจากปัจจัยพื้นฐานอีกทั้งยังกำหนด
“ค่านิยมองค์กร” ที่รองรับแนวทางในการบริหารตราผลิตภัณฑ์หรือแบรนด์ให้แข็งแกร่ง

ตลอดระยะเวลากว่า 20 ปีของการดำเนินงาน ปัจจัยที่ส่งผลให้บริษัทเติบโตอย่างยั่งยืนคือ
ความเชื่อมั่นที่ผู้บริโภคมีต่อแบรนด์ “ลุมพินี” ซึ่งนอกจาก คุณค่าผลิตภัณฑ์ อันเกิดจาก
ทำเลที่มีศักยภาพ ห้องชุดที่ออกแบบภายใต้แนวคิด LPN Design ส่วนประกอบโครงการในด้านต่างๆ
ยังรวมถึงคุณค่าของการบริการที่บริษัทได้พัฒนามาโดยลำดับ
ทั้งการบริหารประสบการณ์ลูกค้าและการบริการหลังการขายอันได้แก่ การบริหารชุมชนภายใต้กลยุทธ์
“ชุมชนน่าอยู่”
ยังเป็นส่วนสำคัญที่ช่วยสร้างความแตกต่างและเป็นจุดแข็งที่ทำให้แบรนด์ของบริษัทได้รับการบอกต่อและเป็นที่ยอมรับอย่างกว้างขวาง

“ชุมชนน่าอยู่” กลยุทธ์ในการขับเคลื่อนแบรนด์ “ลุมพินี”

จากปณิธานที่บริษัทมุ่งมั่นในการสร้างสรรค์และส่งมอบความสุขที่แท้จริงของการอยู่อาศัยให้กับสมาชิกทุกคนในครอบครัว
“ลุมพินี” เพื่อนำไปสู่ “ชุมชนที่ผู้อยู่อาศัยจะสามารถอยู่ร่วมกันอย่างมีความสุข
โดยมีองค์ประกอบที่เหมาะสม มีคุณภาพชีวิตภายใต้สังคมและสิ่งแวดล้อม รวมทั้งวัฒนธรรมอันดีงาม”
ซึ่งบริษัทได้กำหนดกลยุทธ์ในการบริหารจัดการชุมชนที่มีประสิทธิภาพ
ซึ่งมีหน่วยงานที่รับผิดชอบโดยตรงได้แก่ บริษัท ลุมพินี พรอพเพอร์ตี้ มาเนจเมนท์ จำกัด
บริษัทในเครือที่บริษัทได้จัดตั้งขึ้นตั้งแต่ปี 2535 เพื่อให้การบริการด้านบริหารจัดการชุมชนที่ครบวงจร
ภายใต้แนวทางการดำเนินงานที่พัฒนามาเป็นลำดับได้แก่ F-B-L-E-S ที่ประกอบไปด้วย

การบริหารทรัพย์ส่วนกลาง (Facilities Management)

การบริหารทรัพย์ส่วนกลางหนึ่งในองค์ประกอบสำคัญของชุมชน
เป็นหน้าที่หลักของการบริหารจัดการชุมชน
ทั้งนี้ฝ่ายบริหารจัดการมีหน้าที่ในการดูแลทรัพย์ส่วนกลางให้มีประสิทธิภาพสูงสุด
โดยเฉพาะส่วนประกอบที่สำคัญของอาคารชุด อันได้แก่
ระบบวิศวกรรมและระบบความปลอดภัยของอาคาร ซึ่งเป็นหน้าที่ของฝ่ายงานบำรุงรักษา
ที่ต้องบำรุงรักษาในเชิงป้องกันเพื่อให้มั่นใจได้ว่าระบบต่างๆ ทำงานเป็นปกติ
เกิดความสะดวกสบายและความปลอดภัยอัน
และอาจเกี่ยวพันโดยตรงกับชีวิตและทรัพย์สินของเจ้าของร่วม หรือผู้อยู่อาศัยทั้งหมด
หรือระบบบำบัดน้ำเสีย ซึ่งส่งผลต่อสภาพแวดล้อมโดยตรง

การบริหารงบประมาณ (Budgeting Management)

การบริหารงบประมาณ นิติบุคคลอาคารชุด
เป็นการบริหารงบประมาณที่ไม่มีวัตถุประสงค์ในการแสวงหากำไร
แต่เป็นการบริหารงบประมาณให้เป็นไปตามนโยบายที่ได้รับการอนุมัติจากที่ประชุมใหญ่สามัญเจ้าของร่วม
และบริหารเงินกองทุนให้มีเสถียรภาพและเพิ่มพูนเพื่อความมั่นคงในฐานะทางการเงินของชุมชน
โดยยังคงรักษาไว้ซึ่งประสิทธิภาพของอาคารและคุณภาพชีวิตของเจ้าของร่วม
หรือผู้อยู่อาศัยทั้งหมดภายในชุมชน ประกอบการจัดทำรายงานการเงินที่ง่ายต่อความเข้าใจ
เน้นความโปร่งใสและตรวจสอบได้

การบริหารคุณภาพชีวิต (Life Quality Management) 

[]สำหรับการบริหารจัดการชุมชนนอกเหนือจากการบริหารทรัพย์ส่วนกลางและการบริหารงบประมาณแล้ว
คุณภาพชีวิตของเจ้าของร่วมถือว่าเป็นสิ่งสำคัญไม่ยิ่งหย่อนไปกว่ากัน ไม่ว่าจะเป็นเรื่อง ความสะอาด
การรักษากฎระเบียบ ข้อบังคับของอาคารชุด
เพื่อการมีวินัยในการอยู่อาศัยร่วมกันและความเป็นระเบียบเรียบร้อยภายในชุมชน
รวมทั้งกิจกรรมต่างๆ ที่เสริมสร้างวัฒนธรรมวัฒนธรรมอันดีงามของไทย
ซึ่งกิจกรรมดังกล่าวข้างต้นส่งผลให้เจ้าของร่วมหรือผู้พักอาศัยในชุมชนเกิดความสัมพันธ์ที่ดีร่วมกันภาย
โดยการสร้างความร่วมมือร่วมใจทั้งผู้อยู่อาศัยภายในชุมชนที่บริษัทพัฒนากับผู้อยู่อาศัยในบริเวณโดยรอบ
หากกิจกรรมใดที่เห็นว่าเป็นประโยชน์และเป็นวัฒนธรรมอันดีงามบริษัทจะให้การสนับสนุนหรือจัดให้มีการเข้าร่วมกิจกรรมอย่างเต็มที่
กิจกรรมต่างๆ ประกอบด้วย

-   กิจกรรมหลัก เช่น การจัดประชุมใหญ่สามัญเจ้าของร่วมประจำปี การจัดกิจกรรมซ้อมหนีไฟ
    รวมทั้งการรณรงค์ให้สมาชิกร่วมเป็นอาสาสมัครชุมชนในโครงการ Fire Team เป็นต้น

-   กิจกรรมสานสัมพันธ์ ได้แก่
    การจัดให้มีการแลกเปลี่ยนประสบการณ์การอยู่อาศัยร่วมกับผู้บริหารและสมาชิกในโครงการ
    อันจะนำไปสู่แนวทางในการปรับปรุงและพัฒนาเพื่อให้เกิดความสุขจากการอยู่อาศัยในสังคมใหญ่ร่วมกัน
    รวมทั้งการจัดกิจกรรมสำหรับผู้ที่สนใจงานด้านศิลปะหรือดนตรี
    การจัดงานวันครอบครัวเพื่อเปิดโอกาสให้ผู้อยู่อาศัยจากหลากหลายครอบครัวได้มีโอกาสพบปะ
    พูดคุย ทำความรู้จัก และแลกเปลี่ยนความคิดเห็นระหว่างกัน

-   กิจกรรมเพื่อส่งเสริมอาชีพและรายได้ ได้แก่ การจัดให้มีตลาดนัดชุมชนภายในโครงการ เช่น
    กิจกรรม “LPN รวมพลคนคอนโด สู้ภัยเศรษฐกิจ” ซึ่งจัดขึ้นที่โครงการลุมพินี คอนโดทาวน์
    บดินทร์เดชา-รามคำแหง เพื่อเแลกเปลี่ยน ซื้อขายสินค้า
    รวมถึงเป็นสื่อกลางในการรับสมัครงานและการสอนอาชีพ เป็นต้น
    นอกจากนี้ยังจัดให้มีตลาดนัดชุมชนใน 3 โครงการ ได้แก่ โครงการลุมพินี วิลล์ ศูนย์วัฒนธรรม
    ลุมพินี สุขุมวิท 77 และกลุ่มอาคารพี.เอส.ที. ซึ่งได้รับการตอบรับที่ดีจากสมาชิก

-   []กิจกรรมเพื่อส่งเสริมสุขภาพที่ดีของสมาชิกได้แก่ การตรวจสุขภาพจากโรงพยาบาลชั้นนำ
    การจัดกิจกรรม แอโรบิค โยคะ วิ่งมาราธอน เช่น
    กิจกรรมวิ่งมาราธอนเฉลิมพระเกียรติเนื่องในวันแม่แห่งชาติ และกิจกรรม “Lumpini
    Community Game” ซึ่งเป็นการแข่งขันกีฬาร่วมกันในหมู่สมาชิกจากกว่า 50 โครงการ
    ที่บริษัทได้ริเริ่มขึ้นเป็นครั้งแรกในปี 2552 ที่ผ่านมา

-   กิจกรรมด้านวัฒนธรรม ได้แก่ การทำบุญอาคาร การจัดงานในเทศกาลต่างๆ เช่น วันขึ้นปีใหม่
    วันสงกรานต์ วันลอยกระทง วันครอบครัว เป็นต้น

-   กิจกรรมด้านศาสนา ได้แก่ การทำบุญ ฟังธรรม นั่งสมาธิ การจัดกิจกรรมทำบุญ 9 วัด
    และการท่องเที่ยวเชิงพุทธ เป็นต้น

-   กิจกรรมเพื่อสังคมและสิ่งแวดล้อม เช่น
    การรณรงค์ให้สมาชิกในโครงการร่วมบริจาคโลหิตอย่างต่อเนื่องทุก 3 เดือน
    การจัดกิจกรรมวันเด็กให้กับน้องๆ
    โรงเรียนเศรษฐบุตรอุปถัมภ์ที่เป็นเพื่อนบ้านข้างเคียงโครงการลุมพินี วิลล์ ลาดพร้าว-โชคชัย
    4 การรณรงค์ให้ความช่วยเหลือแก่ชุมชนโรงแก้วย่านพระราม 3 ที่ประสบเหตุเพลิงไหม้
    และการทำบุญเลี้ยงเด็กกำพร้า สถานสงเคราะห์เด็กชาย บ้านบางละมุง
    ส่วนการดำเนินงานด้านสิ่งแวดล้อม ได้แก่ การที่สมาชิกได้ร่วมเพิ่มพื้นที่สีเขียวภายในโครงการ
    เป็นต้น

การบริหารสิ่งแวดล้อม (Environment Management)

การให้ความสำคัญต่อสิ่งแวดล้อมเป็นหน้าที่หนึ่งที่บริษัทให้ความสำคัญอย่างยิ่ง
โดยมุ่งเน้นสิ่งแวดล้อมที่มีผลกระทบต่อเจ้าของร่วมและสังคมโดยรอบบริเวณโครงการโดยยึดหลัก
Green Clean Lean เป็นสำคัญ อาทิ
การบำบัดน้ำเสียให้ได้คุณภาพตามเกณฑ์ที่หน่วยงานราชการกำหนดและนำกลับมาใช้ใหม่สำหรับรดน้ำต้นไม้ในโครงการ
การจัดการขยะโดยการคัดแยกขยะออกเป็นส่วนเพื่อให้ง่ายต่อการกำจัด
หรือนำกลับไปเข้ากระบวนการ Recycle การอนุรักษ์พลังงาน
การบำรุงรักษาดูแลพื้นที่สีเขียวหรือการปลูกต้นไม้ทดแทนให้แก่สังคมโดยรวมทั้งในบริเวณและนอกบริเวณอาคารชุดเพื่อเสริมสร้างพื้นที่สีเขียวให้กับชุมชนและกรุงเทพมหานคร
เป็นการยกมาตรฐานคุณภาพชีวิตของคนเมืองให้ดีขึ้น
เพื่อเป็นการตอกย้ำถึงความสำคัญของการบริหารสิ่งแวดล้อมบริษัทได้จัดตั้งหน่วยงานที่มีหน้าที่รับผิดชอบโดยตรง
ให้ทำหน้าที่ส่งเสริมและสร้างจิตสำนึก
รวมทั้งจัดกิจกรรมเพื่อดูแลสิ่งแวดล้อมที่ได้รับผลกระทบจากการพัฒนาโครงการ
ทั้งอยู่ในระหว่างการก่อสร้างหรือภายหลังการก่อสร้าง

การบริหารระบบความปลอดภัย (Security Management)

บริษัทให้ความสำคัญและเข้มงวดกับการบริหารระบบความปลอดภัยเป็นอย่างสูง
โดยมีหน่วยงานด้านรักษาความปลอดภัยที่บริษัทได้จัดตั้งขึ้นเพื่อบริหารจัดการความปลอดภัยภายในโครงการ
ภายใต้กลยุทธ์ในการทำงานเพื่อรักษามาตรฐานของระบบรักษาความปลอดภัยทั้งเจ้าหน้าที่ที่ปฎิบัติงานและอุปกรณ์เช่น
กล้องโทรทัศน์วงจรปิด ระบบเตือนภัย และระบบสื่อสาร
รวมถึงการสร้างเครือข่ายความมีส่วนร่วมจากทั้งภายในชุมชนและหน่วยราชการที่เกี่ยวข้อง
เพื่อความปลอดภัยสูงสุดของสมาชิกภายในชุมชนเป็นสำคัญ

การสื่อสารแบรนด์หรือตราผลิตภัณฑ์

[]ในปี 2551 บริษัทได้ทำการร่วมกับบริษัทที่ปรึกษาด้านการสื่อสารแบรด์
วางแผนการพัฒนาและการสื่อสาร แบรนด์ “ลุมพินี” ออกสู่วงกว้าง
โดยกำหนดเป้าหมายการรับรู้ถึงแก่นแท้ความเป็นตัวตนของแบรนด์อย่างชัดเจน
จากผลการศึกษาจึงเป็นที่มาของนิยามว่าคือ“ความสุขที่แท้จริงของการอยู่อาศัย” (Real Pleasure
of Living)
และเพื่อให้เกิดความชัดเจนของตราสัญลักษณ์ของบริษัทและการบอกถึงความเป็นตัวตนของแบรนด์
“ลุมพินี” บริษัทจึงได้ปรับปรุงและพัฒนาตราสัญลักษณ์ของบริษัท รวมถึงตราสัญลักษณ์
“ชุมชนน่าอยู่”ใหม่ดังนี้

สำหรับในปี 2552 เพื่อการสื่อสารออกไปในวงกว้างให้บุคคลทั่วไปได้รับทราบ
อันจะเป็นการขยายการรับรู้ และการจดจำ บริษัทจึงได้จัดให้มีแคมเปญการสื่อสารกลยุทธ์
“ชุมชนน่าอยู่” ผ่านสื่อและช่องทางใหม่ๆ ที่มีประสิทธิภาพ
เข้าถึงกลุ่มเป้าหมายโดยตรงและมีค่าใช้จ่ายต่ำอันได้แก่ เว็บไซด์ โดยบริษัทได้จัดทำเว็บไซด์
www.30happydays.com ขึ้นมาเป็นการเฉพาะรวมถึงการสื่อสารผ่านเครือข่ายทางสังคม
(Social Network) เช่น ทวิตเตอร์ (Twitter) หรือเฟซบุ๊ก (Face Book)
โดยได้เชิญศิลปินรุ่นใหม่จาก 4 สาขาร่วมรับประสบการณ์ความสุขจากการอยู่อาศัยโครงการต่างๆ
ภายใต้แบรนด์ “ลุมพินี” ในช่วงเดือนตุลาคมที่ผ่านมาเป็นเวลา 30 วัน
และถ่ายทอดประสบการณ์และเหตุการณ์น่าประทับใจผ่านเว็บไซด์ดังกล่าวเพื่อคงไว้ซึ่งความเชื่อมั่นและความเข้าใจที่ดีที่มีต่อแบรนด์
“ลุมพินี”

นอกจากนี้ ยังจัดให้มีกิจกรรมสื่อสารภายในระหว่างกลุ่มสมาชิกและพนักงานภายในองค์กร
เพื่อร่วมถ่ายทอดประสบการณ์ความประทับใจจากการร่วมเป็นส่วนหนึ่งในสมาชิก “ลุมพินี”
และเป็นที่มาของวลีที่ว่า “ความสุขนั้นส่งต่อถึงกันได้”
ซึ่งนับเป็นความรู้สึกแท้จริงจากการร่วมเป็นส่วนหนึ่งในชุมชน “ลุมพินี”

บางส่วนของ “ความสุขนั้นส่งต่อถึงกันได้”

-   เราโชคดีที่เจอแต่เพื่อนบ้านที่ดี ยิ้มให้เมื่อเจอกัน
    ได้รับความสะดวกทุกครั้งที่มีเหตุการณ์ขอความช่วยเหลือจากนิติไม่ว่าแม่บ้านหรือ
    รปภ.เรามีความสุขและอบอุ่นเสมอเมื่อเรากลับมาบ้าน

-   ที่นี่ไม่ใช่แค่ “คอนโด” แต่มันมีชีวิต มีความอบอุ่น เหมือนเราอยู่บ้านที่มีความผูกพัน
    ทำงานเหนื่อยๆ ก็อยากกลับบ้าน วันหยุดเสาร์-อาทิตย์ ก็อยากอยู่บ้าน ไม่อยากออกไปไหน
    เรามีห้องนอนแสนสบาย มีครัวเล็กๆ ที่เป็นสัดส่วน ทำอาหารที่บ้าน มีลมเย็นๆ
    ที่พัดมาจากแม่น้ำเจ้าพระยา เคยตื่นมาตอนเช้าเห็นแม่บ้านทำความสะอาดพื้นถนน
    พื้นทางเดินหน้าห้อง ทำให้โครงการนี้นับวันยิ่งน่าอยู่มากขึ้น เคยแจ้งซ่อมฝ่ายนิติบุคคล
    ไม่คิดว่าเจ้าหน้าที่จะตรงต่อเวลามากขนาดนี้ & มีการคอนเฟิร์มเวลาก่อนเข้าซ่อมด้วย
    เคยให้ทิปเจ้าหน้าที่ก็ไม่รับ ความปลอดภัยของที่นี่ไม่ว่าจะเป็นระบบ electronic
    หรือระบบรักษาความปลอดภัย รปภ. ก็อุ่นใจมากๆ ณ
    วันนี้เรายังคงได้รับบริการที่ดีเสมอมาไม่ต่างจากวันแรกที่เข้ามาอยู่ที่นี่

-   ทุกๆ อย่างมันลงตัว อากาศ ลมแรงเย็นสบายเหมือนอยู่ชายทะเล ทำเลดี
    ไม่อยู่ติดหน้าถนนเกินไป อยู่ใกล้ห้างเดินไปมาสะดวก แล้วก็ประทับใจกับหลายๆ
    เหตุการณ์รวมถึงการแก้ไขปัญหาของทุกๆ ฝ่าย การบริหารจัดการอย่างมืออาชีพ
    และน้ำใจที่แบ่งปันให้กัน

-   ได้พบ “จุดพอดีของความสุข” แล้ว
    สุขที่ได้แบ่งปันสู่สังคมภายนอกที่อยู่ในรูปแบบของกิจกรรมต่างๆ ซึ่งทำอย่างจริงจังและสม่ำเสมอ
    มีความสุขมากที่ได้อยู่กับครอบครัวใหญ่ที่ดีและมีคุณภาพแบบสังคมของลุมพินี
    ทำให้ตระหนักถึงความสุขที่หมุนอยู่รอบๆ ตัวเรา และจะไม่หยุดหมุน
    รวมถึงพร้อมที่จะส่งต่อความสุขไม่มีที่สิ้นสุด

-   แม่ป่วยเป็นโรคตับอยู่ เพื่อนๆ แม่ในโครงการนี้ก็ช่วยหายาสมุนไพรให้แม่ทาน
    ซึ่งความห่วงใยแบบนี้เราคงหาได้ยากในสังคมเมือง แต่ที่นี่มีครบ แม่มีความสุขมาก
    ทำให้เรารู้ว่าการตัดสินใจมาอยู่ที่นี่คือสิ่งที่ถูกต้อง เราทำให้คนที่เรารักมีความสุข
    เราจะสุขยิ่งกว่า

-   ถึงแม้ว่าคุณพ่อจะจากฉันไปเป็นเวลา 5 เดือนแล้ว
    แต่ความทรงจำในช่วงระยะเวลาที่คุณพ่อมารักษาตัวอยู่ที่กรุงเทพฯ ยังคงอยู่ในใจฉันตลอดไป
    ขอบคุณน้องๆ พนักงานขับรถกอล์ฟที่ช่วยให้คุณพ่อคลายเหงาโดยการชวนเล่นหมากฮอส
    และคอยถามไถ่เสมอเมื่อไม่เห็นคุณพ่อ ขอบคุณพี่ รปภ. ที่เรียก Taxi คันใหม่ให้ทุกครั้ง ป.ล.
    สุดท้ายนี้ หนูอยากรู้ว่าคุณพ่อสบายดีหรือเปล่าคะ ส่วนหนูนั้นสบายดี
    อยู่ที่นี่ปลอดภัยดีไม่มีอะไรต้องเป็นห่วง

-   เมื่อเช้าคุณยายบอกว่า เวลามองออกไปนอกหน้าต่าง
    ต้นไม้สีเขียวพวกนั้นทำให้คุณยายรู้สึกมีความสุข
    ฉันเชื่อว่าช่วงเวลาสุดท้ายของชีวิตคนเราคงไม่ได้ต้องการอะไรมากไปกว่าการอาศัยอยู่ในบ้านที่มีความสะดวกสบาย
    สะอาดสงบ และเป็นบ้านที่สามารถไว้วางใจได้ ณ ที่แห่งนี้
    ฉันและคุณยายพบว่าเราทั้งคู่เกิดความรู้สึก “สงบสุข”
    ด้วยฉันจึงวางใจว่าความทรงจำช่วงสุดท้ายของชีวิตคุณยายคงเต็มไปด้วยความ “สงบสุข”
    สมดังที่คุณยายไก้ตั้งปณิธานเอาไว้

-   ปกติวันสุดสัปดาห์ พ่อแม่มักจะพาผมไปต่างจังหวัดเพื่อพักผ่อน พอผมจำความได้
    จะบอกพ่อแม่ว่าเราไม่ต้องไปต่างจังหวัดก็ได้ เพราะชั้น 6
    ของโครงการเรามีสันทนาการสามารถที่จะเล่นน้ำ เล่นกับเพื่อนๆ อากาศก็ดี ลมเย็นสบาย
    ปลอดภัย ประหยัดค่าใช้จ่าย ลดอุบัติเหตุในการเดินทาง ซึ่งพ่อแม่ผมก็เห็นด้วย

-   ทุกครั้งที่เลี้ยวรถเข้า “ลุมพินี” ความรู้สึกเดียวก็คือ “ถึงบ้านซะที” บ้านที่เต็มไปด้วยความสงบ
    หมดความวุ่นวายจากนอกรั้ว “ลุมพินี” สุขยิ่งกว่าได้ไปเที่ยวทะเลหรือภูเขา
    เพราะสุดท้ายก็ต้องกลับ “บ้าน” บ้านที่เราได้พักผ่อนทั้งกายและใจจริงๆ

-   คนที่นี่ มีน้ำใจ ไมตรีช่วย เอื้ออำนวย ทุกเชื้อชน คนสุขสันต์ ทำสิ่งดี ด้วยหวังดี มีแบ่งปัน
    พึ่งพากัน ฉันพี่น้อง ผองเพื่อนเกลอ สิ่งดีดี ทุกวัน คือการให้ มอบน้ำใจ ได้ไมตรี มีเสมอ
    แบ่งปันกัน ทุกครั้ง ที่พบเจอ ฉันและเธอ ส่งความสุข ทุกเวลา หากพวกเรา ส่งสุขได้
    ง่ายดายนัก ลุมพินีจัก ก้าวไกล ทุกทิศา คนละไม้ คนละมือ คือสัญญา โลกคงผา สุกสันต์
    นิรันดร

-   "ความสุขของหลานชาย" ...ดิฉันมีหลานชาย อายุ 2 ขวบ เป็นออร์ทิสติกยังไม่พูดเลยสักคำ
    แต่หมอบอกเค้ามีอาการไม่มากสามารถหายได้ถ้าดูแลดีๆ ทุกวันเสาร์-อาทิตย์
    ดิฉันจึงรับหลานชายมาอยู่ที่คอนโดเพราะคิดว่าถ้าเค้าอยู่ในสภาพแวดล้อมที่แตกต่างจากบ้านอาจจะทำให้เค้ามีพัฒนาการที่ดีขึ้น
    เพราะบ้านที่เค้าอยู่วันๆ ก็จะอยู่แต่กับแม่ 2 คน จึงไม่ค่อยได้เจอกับผู้คนมากนัก อย่างน้อยๆ
    ที่นี่มีเด็กรุ่นเดียวกับเค้าให้เล่นด้วยบ้าง ตอนแรกๆ ที่มา เค้าจะตื่นกลัวเพราะไม่คุ้น
    ไม่ยอมเข้าห้อง ต้องหลอกล่ออยู่นาน. แต่ทุกวันนี้เวลาเค้ามา เค้าจะเดินยิ้มมาเลย
    หน้าตาดูมีความสุขโดยเฉพาะเวลาขึ้นลิฟท์ เค้าได้เรียนรู้ว่าพอเรากดปุ่ม
    ประตูสีฟ้านี้จะต้องเปิดแล้วเดินก้าวเข้าไป
    หลังจากนั้นก็ต้องยืนรอจนกว่าประตูนั้นจะเปิดอีกทีแล้วก้าวออกมา
    ซึ่งเค้าเรียนรู้เองโดยที่เราไม่ต้องบอก เราเองก็มีความสุขที่เห็นหลานมีความสุข
    และเค้าดูมีพัฒนาการที่ดีขึ้นได้เรียนรู้อะไรหลายๆ อย่างจากคอนโดแห่งนี้
    แต่บางครั้งเค้าก็ยังจำไม่ได้ว่าห้องที่น้าอยู่มันอาคารไหนกันแน่เพราะจะเดินไปอาคารอื่นอยู่เรื่อย
    อย่าว่าแต่เด็กเลยค่ะ น้องสาวขนาดสติดีกว่ายังเข้าผิดอาคารเลย
    สุดท้ายนี้ต้องขอบคุณเพื่อนบ้านและคุณลุงรปภ.
    ที่คอยทักทายและเปิดประตูให้หลานชายทุกครั้งที่เข้า-ออก และขอบคุณโครงการที่สร้างที่อยู่ดีๆ
    แห่งนี้นะคะ

    []

เป้าหมายในการดำเนินธุรกิจ

คณะกรรมการบริษัทได้กำหนดวิสัยทัศน์และพันธกิจ เพื่อเป็นเป้าหมายในการดำเนินการของบริษัททุก
3 ปี ดังนี้

วิสัยทัศน์ 2551-2553

มุ่งมั่นดำเนินการในการรักษาภาวะผู้นำด้านพัฒนาอาคารชุดพักอาศัย
ด้วยการสร้างสรรค์คุณค่าแบบบูรณาการ เพื่อพัฒนาคุณภาพชีวิตที่เหมาะสม
และพึงพอใจของผู้อยู่อาศัยในชุมชน โดยที่ยังคงไว้ซึ่งผลตอบแทนต่อผู้ถือหุ้น
และผู้มีส่วนได้เสียอย่างยั่งยืน ภายใต้หลักการธรรมาภิบาล

พันธกิจ

  ผู้มีส่วนได้เสีย • รักษาความเป็นผู้นำการตลาดในกลุ่มเป้าหมาย โดยสร้างความเชื่อมั่นต่อผู้ถือหุ้น
  ด้วยการบริหารสภาพคล่องทางการเงินเพื่อการเติบโตอย่างต่อเนื่องอันนำมาซึ่งผลกำไรที่เหมาะสมภายใต้หลักธรรมาภิบาล

  ลูกค้า / ผู้อยู่อาศัย • คงไว้ซึ่งคุณค่าของสินค้า บริการและประสิทธิภาพการบริหารชุมชน
  เพื่อความสุขที่แท้จริงของการอยู่อาศัยอันนำไปสู่ความเชื่อมั่นและศรัทธาต่อภาพลักษณ์ของตรา
  “ลุมพินี”

  พนักงาน • เสริมสร้างความสุข ความก้าวหน้า
  ความมั่นคงของพนักงานด้วยการพัฒนาศักยภาพและการจัดการองค์ความรู้ภายใต้แก่นแท้แห่งคุณค่าและภาวะการเปลี่ยนแปลงสู่การเป็นองค์กรคุณภาพ

  ปิยมิตรทางธุรกิจ • เสริมสร้างความร่วมมือร่วมใจอย่างเข้มข้นกับกลุ่มปิยะมิตรธุรกิจ
  เพื่อบรรลุเป้าหมายขององค์กรในสภาวะวิกฤติความเชื่อมั่นในภาคเศรษฐกิจ

  สังคม • รักษ์สิ่งแวดล้อมและรับผิดชอบต่อสังคมในทุกๆส่วนขององค์กร
  เพื่อสร้างสรรค์ชุมชนคุณภาพ

แผนภูมิกลยุทธ์ของบริษัท

[]

หลักปรัชญาเศรษฐกิจพอเพียงกับแนวทางการดำเนินธุรกิจของบริษัท

[]นับตั้งแต่เริ่มก่อตั้งบริษัทเป็นต้นมา
บริษัทได้กำหนดแนวทางการดำเนินธุรกิจโดยการสร้างความสมดุลระหว่างผลประโยชน์ของทุกฝ่ายที่เกี่ยวข้อง
รวมทั้งกำหนดกระบวนการเติบโตของบริษัทเป็นการเติบโตจากภายใน ควบคู่ไปกับการพัฒนาบุคลากร
ซึ่งหลังภาวะวิกฤติเศรษฐกิจ ปี 2540 เป็นต้นมา การเติบโตของบริษัทเป็นการ
เติบโตด้านการพัฒนาโครงการที่สอดคล้องกับกลยุทธ์ขององค์กรและภาวะเศรษฐกิจโดยรวม อีกทั้ง
ยังรักษาการเติบโตของบริษัทให้เป็นไปอย่างสม่ำเสมอ
รวมถึงกำหนดกลยุทธ์การดำเนินธุรกิจโดยมุ่งเน้นพัฒนาอาคารชุดพักอาศัยในเขตที่มีความหนาแน่นสูงสำหรับกลุ่มเป้าหมายที่มีรายได้ระดับกลาง-บนถึงกลาง-ล่าง
ซึ่งเป็นกลุ่มเป้าหมายขนาดใหญ่ในเมือง นอกจากนั้น
ยังให้ความสำคัญกับการบริหารชุมชนที่บริษัทพัฒนาขึ้นให้มีคุณภาพชีวิตที่เหมาะสม
มีสภาพแวดล้อมและสังคมที่ดี มีความสุข

จากแนวทางการดำเนินธุรกิจของบริษัทจะเห็นว่ามีความสอดคล้องกับหลักปรัชญา
“เศรษฐกิจพอเพียง” ของพระบาทสมเด็จพระเจ้าอยู่หัว ซึ่งสามารถอธิบายได้ดังนี้

หลักปรัชญาเศรษฐกิจพอเพียงประกอบด้วย 3 ห่วง 2 เงื่อนไขได้แก่

ห่วงที่ 1 ความพอประมาณ

แนวทางการดำเนินธุรกิจของบริษัท ประกอบด้วย

-   บริหารการเติบโตในอัตราที่เหมาะสม ไม่เร็วและไม่ช้าจนเกินไป
    โดยมุ่งสร้างความแข็งแกร่งจากภายใน เพื่อให้เป็นการเติบโตที่ยั่งยืน
    ภายใต้การบริหารความเสี่ยงที่เหมาะสม

-   กำหนดผลกำไรจากการประกอบการที่พอเหมาะ ไม่เอารัดเอาเปรียบ
    ไม่เบียดเบียนลูกค้าและสังคม

-   คำนึงถึงผลกระทบจากการพัฒนาโครงการทั้งด้านสิ่งแวดล้อมและสังคม
    พร้อมทั้งหามาตรการลดผลกระทบในทุกวิถีทางเท่าที่จะทำได้

ห่วงที่ 2 ความมีเหตุผล

-   พัฒนาที่พักอาศัย สำหรับผู้ที่ต้องการที่พักอาศัยเป็นของตนเอง

-   ยกระดับมาตรฐานคุณภาพชีวิตของผู้อยู่อาศัย
    โดยเข้าไปบริหารชุมชนหลังส่งมอบให้มีประสิทธิภาพสูงสุด

-   สร้างความสมดุลของผลตอบแทนและผลประโยชน์ของผู้ที่เกี่ยวข้องกับการดำเนินงานทั้งหมด

ห่วงที่ 3 การสร้างภูมิคุ้มกัน

-   พัฒนาประสิทธิภาพของบุคลากรทั้งในด้านความรู้ ทักษะ และวุฒิภาวะ

-   กำหนดกลยุทธ์ที่เหมาะสมและครอบคลุมทุกสภาวะของธุรกิจ ได้แก่

-   กลยุทธ์ระยะสั้น • มุ่งเน้นพัฒนาประสิทธิภาพของผลิตภัณฑ์และบริการมากยิ่งขึ้น

  • ขยายการพัฒนาโครงการไปยังทำเลใหม่ๆ

  • สร้างความแตกต่างของผลิตภัณฑ์และบริการ โดยเน้นเรื่องการบริหารชุมชนภายใต้แนวทาง
  “ชุมชนน่าอยู่”

-   กลยุทธ์ระยะกลาง • กระจายฐานลูกค้าโดยเพิ่มการพัฒนาโครงการที่ไม่เป็นอาคารชุด
    (Non-Condo)

  • ขยายฐานรายได้จากกลุ่มเป้าหมายเดิม โดยเพิ่มศักยภาพและจำนวนพันธมิตร

  • ขยายฐานรายได้จากธุรกิจในเครือ โดยเฉพาะธุรกิจด้านบริการ บริหาร
  รวมทั้งธุรกิจให้เช่าอสังหาริมทรัพย์

-   กลยุทธ์ระยะยาว • เพิ่มศักยภาพของบุคลากร และปรับปรุงกระบวนการภายใน

  • เพิ่มประสิทธิภาพของการบริหารชุมชน โดยเน้นที่ศักยภาพของผู้จัดการชุมชน

  • เพิ่มคุณค่าขององค์กรด้วยการสร้างนวัตกรรมใหม่ๆ ด้านผลิตภัณฑ์และบริการ

เงื่อนไขที่ 1 ความรู้

บริษัทได้ระบุไว้ในมิติด้านบุคลากร (People Perspective)
กำหนดให้บริษัทเป็นองค์กรแห่งการเรียนรู้และการแบ่งปันความรู้
โดยเริ่มจากภายในบริษัทและขยายผลไปยังชุมชนที่บริษัทเป็นผู้บริหารจัดการ
โดยเริ่มต้นจากศูนย์การเรียนรู้ในอาคารชุดทุกโครงการของบริษัท

เงื่อนไขที่ 2 คุณธรรม

บริษัทได้กำหนดให้ “คุณธรรม” เป็นหนึ่งในวัฒนธรรมของบริษัท
และยังระบุอยู่ในพันธกิจของบริษัทที่มีต่อ ผู้ถือหุ้นในเรื่องธรรมาภิบาล
ซึ่งเป็นเงื่อนไขที่สำคัญที่กำหนดให้ทุกระดับในบริษัทยึดถือเป็นแนวทางในการดำเนินงาน
ทั้งนี้บริษัทได้ใช้แนวทางดังกล่าวในการดำเนินงานมาโดยตลอด
ส่งผลให้การดำเนินธุรกิจของบริษัทเป็นไปตามเป้าหมาย มีการเติบโตที่มีคุณภาพ
เป็นที่ยอมรับจากลูกค้า รวมถึงผู้ที่ดำเนินธุรกิจ หรือมีความเกี่ยวข้องกับบริษัทมาโดยตลอด
ซึ่งบริษัทจะยังคงยึดถือแนวทางดังกล่าวในการดำเนินธุรกิจเพื่อการเติบโตที่มั่นคง มีคุณภาพ
และยั่งยืนสืบไป

นโยบายการแบ่งการดำเนินงานและการลงทุนของบริษัทย่อยและบริษัทร่วม

บริษัทมีนโยบายการแบ่งการดำเนินงานของบริษัทในกลุ่มตามลักษณะการลงทุนในบริษัทย่อยและบริษัทร่วมดังนี้

บริษัทย่อย

บริษัทได้มีการลงทุนในบริษัทย่อยจำนวน 3 บริษัท โดยบริษัทถือหุ้นมากกว่าร้อยละ 99
โดยแบ่งลักษณะของการประกอบธุรกิจดังนี้

 บริษัท ลุมพินี พรอพเพอร์ตี้ มาเนจเมนท์ จำกัด ดำเนินธุรกิจให้บริการบริหารจัดการชุมชนแบบครบวงจรให้แก่ บริษัท และโครงการที่พัฒนาโดยกลุ่มบริษัท

 บริษัท ลุมพินี โปรเจค มาเนจเมนท์ เซอร์วิส จำกัด ดำเนินธุรกิจให้บริการบริหารธุรกิจอสังหาริมทรัพย์แบบครบ วงจรให้แก่บริษัท และโครงการที่พัฒนาโดยกลุ่มบริษัท

 บริษัท พรสันติ จำกัด ดำเนินธุรกิจทางด้านพัฒนาอสังหาริมทรัพย์ ที่มิใช่โครงการอาคารชุดพักอาศัย โดยมี วัตถุประสงค์เพื่อกระจายความเสี่ยงในการลงทุน และเพื่อช่วยเพิ่มศักยภาพในการพัฒนาของบริษัท สำหรับแปลง ที่ดินเปล่าที่ไม่เหมาะสม ที่จะพัฒนาเป็นอาคารชุดพักอาศัย

บริษัทร่วม

บริษัทมีบริษัทร่วมเพียง 1 บริษัท คือ บริษัท แกรนด์ ยูนิตี้ ดีเวลล็อปเมนท์ จำกัด
โดยบริษัทถือหุ้นร้อยละ 20 และดำเนินธุรกิจทางด้านพัฒนาอสังหาริมทรัพย์
โดยมีการร่วมลงทุนมาตั้งแต่ช่วงหลังวิกฤตเศรษฐกิจในปี 2540 เพื่อพัฒนาโครงการการ

สร้างค้างในกรุงเทพมหานครที่มีอยู่เป็นจำนวนมากในขณะนั้น
จวบจนปัจจุบันบริษัทมีพัฒนาการในทุกด้านและมีเป้าหมายในโครงสร้างการถือหุ้นของกลุ่มบริษัท

[]

เงินทุนของบริษัท

+---------------------------+-------+-------+-------+-------+-------+
| หน่วย : ล้านบาท             |       |       |       |       |       |
+---------------------------+-------+-------+-------+-------+-------+
| ชื่อบริษัท                    | ทุนชำ  | วัน    | ถือหุ้น  | มูลค่า  | มูลค่าต |
|                           | ระแล้ว | ที่ได้มา |       | เงินลง | ้นทุนเง |
|                           |       |       | (ร    | ทุนตาม | ินลงทุน |
|                           |       |       | ้อยละ) | วิธีส่วน |       |
|                           |       |       |       | ได้เสีย |       |
+---------------------------+-------+-------+-------+-------+-------+
| บริษัทย่อย                   |       |       |       |       |       |
|                           |       |       |       |       |       |
|   1. บจก.พรสันติ            | 3     | 30    | 99.99 | -     | 20    |
|                           | 50.00 | กย.   |       |       | 6.612 |
|   2. บจก.ลุมพินี พรอพเพอร์ตี้   |       | 2536  | 99.88 | -     |       |
|   มาเนจเมนท์               | 1.00  |       |       |       | 0.998 |
|                           |       | 25    | 99.93 | -     |       |
|   3. บจก.ลุมพินี โปรเจค      | 1.00  | มีค.   |       |       | 0.993 |
|   มาเนจเมนท์ เซอร์วิส        |       | 2535  | 20.00 |       |       |
|                           |       |       |       |       | 12    |
| บริษัทร่วม                   |       | 14    |       | 1     | 1.720 |
|                           | 6     | พย.   |       | 18.31 |       |
|   1. บจก.แกรนด์ ยูนิตี้        | 00.00 | 2550  |       |       |       |
|   ดิเวลล็อปเมนท์             |       |       |       |       |       |
|                           |       |       |       |       |       |
|                           |       |       |       |       |       |
|                           |       | 30    |       |       |       |
|                           |       | พย.   |       |       |       |
|                           |       | 2545  |       |       |       |
+---------------------------+-------+-------+-------+-------+-------+

โครงสร้างรายได้

3.8.1 ตารางแสดงรายได้แยกตามประเภทธุรกิจหลักของ บริษัท แอล.พี.เอ็น.ดีเวลลอปเมนท์
จำกัด (มหาชน) และ บริษัทย่อย

ตารางแสดงรายได้แยกตามประเภทธุรกิจหลักของบริษัท แอล.พี.เอ็น.ดีเวลลอปเมนท์ จำกัด (มหาชน)

+---------------------+-------+-------+-------+---+-------+-------+-------+
| รายได               | ปี     |       | ปี     |   |       | ปี     |       |
| ้จำแนกตามลักษณะผลิตภัณฑ์ | 2552  |       | 2551  |   |       | 2550  |       |
+---------------------+-------+-------+-------+---+-------+-------+-------+
|                     | ล     | ร้อยละ | ล     |   | ร้อยละ | ล     | ร้อยละ |
|                     | ้านบาท |       | ้านบาท |   |       | ้านบาท |       |
+---------------------+-------+-------+-------+---+-------+-------+-------+
| ธุร                  | 8,2   | 97.49 | 7,0   | 9 |       | 6,5   | 97.67 |
| กิจอสังหาริมทรัพย์เพื่อขาย | 55.23 | 97.49 | 14.42 | 7 |       | 47.31 | 97.67 |
|                     | 8,2   |       | 7,0   | . |       | 6,5   |       |
| -                   | 55.23 | 0.06  | 14.42 | 4 |       | 47.31 | 0.10  |
| โ                   |       |       |       | 5 |       |       |       |
| ครงการอาคารชุดพักอาศัย | 4.66  | 0.63  | 5.78  | 9 |       | 6.41  | 0.49  |
|                     |       |       |       | 7 |       |       |       |
| รวมรายได้จากการขาย   | 53.23 | 0.68  | 52.17 | . |       | 32.69 | 0.58  |
|                     |       |       |       | 4 |       |       |       |
| ธุรกิจพัฒ              | 57.89 | -     | 57.95 | 5 |       | 39.10 | -     |
| นาอสังหาริมทรัพย์เพื่อเช่า | -     |       |       |   |       |       |       |
| -                   |       | -     | -     | 0 |       | -     | -     |
| โครงการอาคารสำนักงาน | -     |       |       | . |       |       |       |
|                     |       | -     | -     | 0 |       | -     | -     |
| -                   | -     |       |       | 8 |       |       |       |
| โ                   |       | 0.94  | -     |   |       | -     | 0.53  |
| ครงการอาคารชุดพักอาศัย | 79.93 |       |       | 0 |       |       |       |
|                     |       | 0.88  | 46.85 | . |       | 35.30 | 1.22  |
| รวมรายได้จากการเช่า   | 74.57 |       |       | 7 |       |       |       |
|                     |       |       | 78.87 | 2 |       | 81.98 |       |
| - รายได้จากการบริหาร  |       |       |       |   |       |       |       |
|                     |       |       |       | 0 |       |       |       |
| -                   |       |       |       | . |       |       |       |
| กำไ                 |       |       |       | 8 |       |       |       |
| รจากส่วนได้เสียเงินลงทุน |       |       |       | 1 |       |       |       |
|                     |       |       |       |   |       |       |       |
| - ในบริษัทย่อย         |       |       |       | - |       |       |       |
| และบริษัทร่วม *        |       |       |       |   |       |       |       |
|                     |       |       |       | - |       |       |       |
| - เงินปันผลรับ *       |       |       |       |   |       |       |       |
|                     |       |       |       | - |       |       |       |
| - รายได้อื่นๆ **       |       |       |       |   |       |       |       |
|                     |       |       |       | 0 |       |       |       |
|                     |       |       |       | . |       |       |       |
|                     |       |       |       | 6 |       |       |       |
|                     |       |       |       | 5 |       |       |       |
|                     |       |       |       |   |       |       |       |
|                     |       |       |       | 1 |       |       |       |
|                     |       |       |       | . |       |       |       |
|                     |       |       |       | 1 |       |       |       |
|                     |       |       |       | 0 |       |       |       |
+---------------------+-------+-------+-------+---+-------+-------+-------+
| ยอดรวมรายได้ทั้งหมด    | 8,4   | 1     | 7,1   | 1 |       | 6,7   | 1     |
|                     | 67.62 | 00.00 | 98.09 | 0 |       | 03.69 | 00.00 |
|                     |       |       |       | 0 |       |       |       |
|                     |       |       |       | . |       |       |       |
|                     |       |       |       | 0 |       |       |       |
|                     |       |       |       | 0 |       |       |       |
+---------------------+-------+-------+-------+---+-------+-------+-------+
| อัตราการเติบโต        |       | (%)   |       | ( |       |       | (%)   |
|                     |       |       |       | % |       |       |       |
| รายได้จากการขาย      |       | 17.69 |       | ) |       |       | 37.90 |
|                     |       |       |       |   |       |       |       |
| รายได้จากการเช่า      |       | (     |       | 7 |       |       | 85.57 |
|                     |       | 0.10) |       | . |       |       |       |
| รายได้จากการบริหาร    |       |       |       | 1 |       |       | -     |
|                     |       | -     |       | 3 |       |       |       |
| รายได้รวม            |       |       |       |   |       |       | 33.47 |
|                     |       | 17.64 |       | 4 |       |       |       |
|                     |       |       |       | 8 |       |       |       |
|                     |       |       |       | . |       |       |       |
|                     |       |       |       | 2 |       |       |       |
|                     |       |       |       | 1 |       |       |       |
|                     |       |       |       |   |       |       |       |
|                     |       |       |       | - |       |       |       |
|                     |       |       |       |   |       |       |       |
|                     |       |       |       | 7 |       |       |       |
|                     |       |       |       | . |       |       |       |
|                     |       |       |       | 3 |       |       |       |
|                     |       |       |       | 8 |       |       |       |
+---------------------+-------+-------+-------+---+-------+-------+-------+

* ปี 2550 ปรับปรุงมาตรฐานการบัญชี การบันทึกเงินลงทุนในบริษัทย่อย และบริษัทร่วม
ในงบเฉพาะกิจการให้ใช้

วิธีราคาทุน (ปรับย้อนหลังปี 2549)

** รายได้อื่นๆ ประกอบด้วย ค่าโอนสิทธิเปลี่ยนมือ, รายได้ยึดจองสัญญา, ค่าเปลี่ยนแปลงสัญญา,
ดอกเบี้ยรับ,

ค่านายหน้า, ค่าที่จอดรถ และอื่นๆ

โครงสร้างรายได้ของกิจการ / Structure of Revenue from Business

3.8.3 ตารางแสดงโครงสร้างรายได้ของกิจการที่บริษัทถือหุ้นตั้งแต่ร้อยละ 20 ขึ้นไป
(สำหรับแต่ละปีสิ้นสุดวันที่ 31 ธันวาคม 2552, 2551 และ 2550)

  ----------------------- ------------------------------- -------------- ---------- -------- ---------- -------- ---------- --------
  ดำเนินการโดย             ผลิตภัณฑ์/ บริการ                   ร้อยละการถือหุ้น   2552                2551                2550       

                                                          ของบริษัท        รายได้      ร้อยละ    รายได้      ร้อยละ    รายได้      ร้อยละ

  บริษัท                    พัฒนาอสังหาริมทรัพย์                 -              8,390.54   97.65    7,143.60   97.81    6,650.43   97.46
  แอล.พี.เอ็น.ดีเวลลอปเมนท์                                                                                                     
  จำกัด (มหาชน(                                                                                                              

  บริษัท พรสันติ จำกัด         พัฒนาอสังหาริมทรัพย์                 99.99          17.94      0.21     15.21      0.21     47.91      0.70

  บริษัท ลุมพินี พรอพเพอร์ตี้     บริการบริหารจัดการชุมชนแบบครบวงจร   99.88          178.31     2.08     141.84     1.94     125.43     1.84
  มาเนจเมนท์ จำกัด                                                                                                            

  บริษัท ลุมพินี โปรเจค        บริการบริหารธุรกิจอสังหาแบบครงวงจร   99.93          5.66       0.06     3.04       0.04     -          -
  มาเนจเมนท์ เซอร์วิส จำกัด                                                                                                     

  บริษัท แกรนด์ ยูนิตี้          พัฒนาอสังหาริมทรัพย์                 33.33          -          -        -          -        -          -
  ดิเวลลอปเมนท์ จำกัด                                                                                                          

                                                          20.00 *                                                           

                                                                         8,592.45   100.00   7,303.69   100.00   6,823.77   100.00
  ----------------------- ------------------------------- -------------- ---------- -------- ---------- -------- ---------- --------

* วันที่ 1 ตุลาคม 2550 จำหน่ายหุ้นบางส่วน คงเหลือสัดส่วนการถือหุ้น ร้อยละ 20

* เป็นข้อมูลจากงบการเงินรวมโดยจำแนกรายบริษัท

ตารางแสดงรายละเอียดเงินค้างชำระสะสม ณ วันที่ 31 ธันวาคม 2552

  ---------------------------------------------- ---------------- -----------
  โครงการ                                        เงินค้างชำระสะสม   

                                                 จำนวนราย         ล้านบาท

  ลูกหนี้ที่ขอผ่อนชำระ                                                   

  1. โครงการลุมพินี เซ็นเตอร์ แฮปปี้แลนด์ ตึก อี           1                0.105

  2. โครงการลุมพินี สวีท ปิ่นเกล้า                      1                0.085

  3. โครงการลุมพินี วิลล์ รามคำแหง 26                 2                0.031

  4. โครงการลุมพินี คอนโดทาวน์ รามอินทรา-หลักสี่         1                0.028

  5. โครงการลุมพินี เพลส รามอินทรา-หลักสี่              1                0.077

  6. โครงการลุมพินี เพลส พระราม 8                   1                0.092

  7. โครงการพี.เอส.ที.ซิตี้โฮม                        1                0.165

  รวม                                            8                0.583
  ---------------------------------------------- ---------------- -----------